b'\n_START_ARTICLE_\nSputnik 2\n_START_PARAGRAPH_\nSputnik 2 (rusko: \xd0\xa1\xd0\xbf\xd1\x83\xd1\x82\xd0\xbd\xd0\xb8\xd0\xba-2, Sopotnik 2) je bil drugo vesoljsko plovilo, izstreljeno v Zemljino orbito, 3. novembra 1957. Bil je tudi prvo plovilo, ki je imelo na krovu \xc5\xbeivo bitje, psi\xc4\x8dko Lajko. Sputnik 2 je bil 4 metre visoka kapsula v obliki sto\xc5\xbeca s premerom osnovne ploskve 2 metra. V kapsuli se je nahajalo veliko merilnih instrumentov, ki so bele\xc5\xbeili Lajkino obna\xc5\xa1anje, pa tudi podatke, kot je temperatura ali radioaktivno sevanje._NEWLINE_Po 162 dneh je Sputnik 2 zgorel ob ponovnem vstopu v atmosfero. Lajka je poginila \xc5\xbee po nekaj urah, zaradi stresa in pregretja.'